## Rješenje kojim se Investicijskom društvu Finesa Capital d.d., Varaždin, na neodređeno vrijeme izdaje odobrenje za rad za pružanje investicijskih usluga i obavljanje investicijskih aktivnosti i s njima povezanih pomoćnih usluga

### NN 26/2010 (26.2.2010.), Rješenje kojim se Investicijskom društvu Finesa Capital d.d., Varaždin, na neodređeno vrijeme izdaje odobrenje za rad za pružanje investicijskih usluga i obavljanje investicijskih aktivnosti i s njima povezanih pomoćnih usluga

HRVATSKA AGENCIJA ZA NADZOR FINANCIJSKIH USLUGA

619

Na temelju odredbi članka 15. stavak 1. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 13. stavak 1. i članka 584. stavaka 5. i 6. Zakona o tržištu kapitala (»Narodne novine« br. 88/08, 146/08 i 74/09), Uprava Hrvatske agencije za nadzor financijskih usluga, u predmetu izdavanja odobrenja za rad investicijskom društvu Finesa Capital d.d., sa sjedištem u Varaždinu, Ivana Kukuljevića 25, za pružanje investicijskih usluga i obavljanje investicijskih aktivnosti i s njima povezanih pomoćnih usluga, na sjednici održanoj 18. veljače 2010. godine, donijela je

RJEŠENJE

1. Investicijskom društvu Finesa Capital d.d., sa sjedištem u Varaždinu, Ivana Kukuljevića 25, na neodređeno vrijeme izdaje se odobrenje za rad za pružanje investicijskih usluga i obavljanje investicijskih aktivnosti i s njima povezanih pomoćnih usluga iz članka 5. stavak 1. točke 1. – 5. stavak 2. točke 1., 2., 4. i 5. Zakona o tržištu kapitala, i to:

– zaprimanje i prijenos naloga u svezi s jednim ili više financijskih instrumenata,

– izvršavanje naloga za račun klijenta,

– trgovanje za vlastiti račun,

– upravljanje portfeljem,

– investicijsko savjetovanje,

– pohrana i administriranje financijskih instrumenata za račun klijenata, uključujući i poslove skrbništva i s tim povezane usluge, kao na primjer upravljanje novčanim sredstvima, odnosno instrumentima osiguranja,

– davanje kredita ili zajma ulagatelju kako bi mu se omogućilo zaključenje transakcije s jednim ili više financijskih instrumenata, ako je u transakciju uključeno društvo koje odobrava zajam ili kredit,

– usluge deviznog poslovanja ako su vezane uz pružanje investicijskih usluga,

– investicijsko istraživanje i financijska analiza, kao i ostale preporuke koje se odnose na transakcije s financijskim instrumentima.

2. Odobrenje za rad za pružanje investicijskih usluga i obavljanje investicijskih aktivnosti iz točke 1. izreke ovog rješenja odnosi se na financijske instrumente iz članka 3. stavka 1. točka 2. podtočke a., b. i c. Zakona o tržištu kapitala.

3. Investicijsko društvo Finesa Capital d.d., sa sjedištem u Varaždinu, Ivana Kukuljevića 25, ovlašteno je držati novac i financijske instrumente klijenata.

4. Investicijskom društvu Finesa Capital d.d., sa sjedištem u Varaždinu, Ivana Kukuljevića 25, oduzima se dozvola za obavljanje poslova s vrijednosnim papirima iz članka 34. stavak 1. točke 5. i 6. Zakona o tržištu vrijednosnih papira, izdana temeljem rješenja Hrvatske agencije za nadzor financijskih usluga, od 20. prosinca 2007. godine.

5. Investicijsko društvo Finesa Capital d.d., sa sjedištem u Varaždinu, Ivana Kukuljevića 25, ponovni zahtjev za izdavanje odobrenja za rad za pružanje investicijske usluge iz članka 5. stavak 1. točke 6. i 7. Zakona o tržištu kapitala, ne može podnijeti prije proteka roka od jedne godine od dana oduzimanja dozvole.

6. Ovo rješenje upisuje se u Registar ovlaštenih društava, koji vodi Hrvatska agencija za nadzor financijskih usluga, pod rednim brojem 112.

7. Izreka ovog rješenja objavit će se u »Narodnim novinama«.

Klasa: UP/I-451-04/09-02/40

Urbroj: 326-111/10-14

Zagreb, 18. veljače 2010.

Zamjenik predsjednika Uprave
Ivo Šulenta, v. r.

Rješenje, NN 26/2010-619